Gramatica di Papiamento

Gramatica di Papiamento ta un set di regla basico y structural di idioma Papiamento. Esaki ta inclui e structura di palabra (morfologia) y frase (syntaxis). 

Morfologia di Papiamento ta ocupa su mes cu structura, formacion, funcion, y nificacion di palabra. Un ehempel simpel ta e muchanan ta feliz; e sustantivo mucha ta haya e sufiho nan pa forma plural. Ademas, syntaxis di Papiamento ta studia con ta ordena, coordina y subordina palabranan y e relacion entre e palabranan den frase:
{|cellpadding=5; style="text-align:center; font-variant:small-caps;" 
| suheto || predicado || obheto directo
|-
|⋮ || ⋮ || ⋮
|- style="font-variant:none;"
|E ruman di Frans|| ta skirbi|| poema.
|}

 Sustantivo 
Sustantivo ta referi na hende, animal, cos concreto of abstracto. Papiamento ta clasifica dos sustantivo:

 Nomber propio
 Sustantivo comun

 Nomber propio 
Nomber propio ta referi na un nomber cu ta ser duna na un entidad pa distingui for di otro entidadnan di e mesun tipo:

 Mi tin hopi tempo sin mira Pedro y Daniel.
 Arikok ta e sero mas halto di Aruba.

 Sustantivo comun 
Sustantivo comun ta referi  na entidad cu ta comparti rasgo comun, por ehempel mucha, curason, nubia, watapana, boa, planeta, of filosofia. Por distingui dos subclase di sustantivo comun:

 segun forma: sustantivo simpel, sustantivo componi, y sustantivo deriva.
 segun nificacion: sustantivo concreto, sustantivo abstracto, y sustantivo colectivo.

 Forma 
 Sustantivo simpel: 
Sustantivo simpel ta consisti di un palabra so: cashi, sapato, curason, stream, periodo, simpel, arkitectura of psicologia.

 Sustantivo componi: 
Sustantivo componi ta consisti di mas cu un palabra: palo di tamerein, awa di wowo, cos di hunga, mucha homber, of mashin di cose. En general, sustantivo componi tin e siguiente structura:

{| cellspacing="5" style="background-color:aliceblue;"
|- style="font-variant: small-caps; font-size:large;"
! sustantivo || + || preposicion: di || + || sustantivo 
|}

 Sustantivo deriva: 
En general, sustantivo deriva ta forma cu un sufiho:

Ehempel di sustantivo deriva: comemento, dedicacion, compresion, conexion, trahado(r), felicidad, violencia.

 Nificacion 

 Sustantivo concreto: 
Sustantivo concreto ta un obheto material, por ehempel por percibi pa medio di sinti: boter, muraya, tera, lamunchi, driguidek, hende.

 Sustantivo abstracto: 
Sustantivo abstracto ta referi na lo inmaterial, un entidad abstracto: ciencia, matematica, ilusion, optimismo, amor, lealtad, beyesa, of odio.

 Sustantivo colectivo: 
Sustantivo colectivo ta indica un coleccion di hende, animal of cos di e mesun sorto: un mancha (di pisca), un cacho (di bacoba), un troshi (di druif), un dozijn, un stapel, hende, klas.

 Plural 

 Sufiho -nan 
Sustantivo por tin un nificacion plural sin y cu sufiho -nan. No ta uza e sufiho -nan ora tin un interpretacion plural.
{|class="wikitable"
|+Casonan cual ta determina e uzo di e sufiho -nan
!
!Caso
!Ehempel
|-
| colspan="3" style="text-align:center;"|Sin sufiho -nan
|-
!a
|Sustantivo tin un sentido general.
|Porco ta gusta come sushi.
|-
!b
|sustantivo ta denota un cantidad indetermina.
|Tempo mi tabata mucha mi welo tabata cria galiña, carne, y cabrito.
|-
!rowspan="2"|c
|rowspan="2"|sustantivo ta combina cu un numeral defini of indefini.
|Defini: Bo no ta contento ainda cu bo ta gana tres mil florin?
|-
|Indefini: Tin diferente of hopi asunto pa discuti ainda riba agenda.
|-
|colspan="3" style="text-align:center;|Uzo di sufiho -nan
|-
!a
|sustantivo ta determina pa un articulo defini
|Bo a mira e autonan nobo caba?
|-
!rowspan="2"|b
|rowspan="2"|sustantivo ta combina cu un pronomber posesivo
|Mi no ta di acuerdo cu su insinuacionnan.
|-
|Trece mi cosnan aworaki mes!
|-
!rowspan="2"|c
|rowspan="2"|sustantivo combina cu un pronomber demonstrativo
|Mi no ta gusta e cosnan ey.
|-
|E tres edificionan aya ta di Gobierno.
|}

 Sustantivo como apelativo 
Den e caso cu sustantivo como apelativo (nomber descriptivo) ta den forma plural, ta uza e sufiho -nan:

 Muchanan, boso bin tende!
 Damanan, bonbini na e evento aki!
 Ma shonnan, ta con boso por bay misa asina bisti?

 Posicion di sufiho -nan 

 Sustantivo–adhetivo: 
E sufiho -nan por tin dos posicion: 

 tras di sustantivo
 tras di adhetivo
E combinacion aki tin e siguiente structura:
{| cellspacing="10" style="background-color:aliceblue;"
|- style="font-variant: small-caps; font-size:large;"
! sustantivo || + || sufiho: -nan || + || adhetivo 
|-
|colspan="5" style="text-align:center;"|of
|- style="font-variant: small-caps; font-size:large;"
! sustantivo || + || adhetivo || + || sufiho: -nan 
|}
Den e caso cu tin mas cu un adhetivo tras di un sustantivo plural, e ora ey ta pone e sufiho -nan solamente tras di e sustantivo. E structura ta mustra como lo siguiente:
{| cellspacing="10" style="background-color:aliceblue;"
|- style="font-variant: small-caps; font-size:large;"
! sustantivo || + || sufiho: -nan || + || adhetivo 1 || + || … || + || adhetivo n 
|}
{|class="wikitable"
|+Ehempel di e combinacion sustantivo–adhetivo cu nificacion plural
!colspan="3" |Un adhetivo
|-
!tras di sustantivo
|E casnan grandi.
|E barbuletnan cora.
|-
!tras di adhetivo
|E barbulet coranan.
|E cas grandinan.
|-
!colspan="3" |Mas cu un adhetivo
|-
!rowspan="2" |solamente tras di sustantivo
|colspan="2" |Nan a bende e casnan grandi, bunita, y barata cu algun stranhero.
|-
|colspan="2" |Nos no ta kere e noticianan sensacional y provocante di e corant ey.
|}

 Adhetivo–sustantivo: 
Den e caso cu e adhetivo ta precede e sustantivo, por pone e sufiho -nan solamente tras di e sustantivo, por ehempel: e bunita casnan, e maldito ladronnan, of e excelente presentacionnan. E structura ta lo siguiente:

{| cellspacing="10" style="background-color:aliceblue;"
|- style="font-variant: small-caps; font-size:large;"
! adhetivo || + || sustantivo || + || sufiho: -nan 
|}

 Sustantivo componi: 
Sustantivo componi cu nificacion plural por tin dos posicion di e sufiho -nan:

 tras di e prome sustantivo
 tras di e ultimo sustantivo

E structura ta mustra como lo siguiente:
{| cellspacing="10" style="background-color:aliceblue;"
|- style="font-variant: small-caps; font-size:large;"
! sustantivo || + || sufiho: -nan || + || preposicion: di || + || sustantivo 
|-
|colspan="7" style="text-align:center;"|of
|- style="font-variant: small-caps; font-size:large;"
! sustantivo || + || preposicion: di || + || sustantivo || + || sufiho: -nan 
|}

Ehempel di sustantivo componi cu nificacion plural: 
{|class="wikitable"
|+Ehempel di sustantivo componi
!tras di e prome sustantivo
!tras di e ultimo sustantivo
|-
|E mashinnan di cose
|E mashin di cosenan
|-
|E palonan di tamarein.
|E pal'i tamareinnan.
|-
|E hendenan muhe.
|E hende muhenan.
|}

 Articulo 
Un articulo ta aparece prome cu un sustantivo pa indica si e palabra ta defini of indefini. Papiamento ta clasifica dos articulo:

 Articulo defini: e
 Articulo indefini: un

 Articulo defini 
E uzo di articulo defini ta pa referi na un ser of un cos determina y conoci pa esnan comunicando. Articulo ta precede inmediatamente un sustantivo of lo por tin un palabra(nan) entre e articulo y sustantivo.

{|class="wikitable"
|+Ehempel di articulo defini
!
! Articulo ta precede e sustantivo
! Entre e articulo y sustantivo por tin un palabra
|-
!1
|E situacion financiero di Aruba actualmente no ta cos di canta macamba.
|Hopi empleado publico a welga pa e asina yama indexering.
|-
!2
|Mi no ke e pida chikito, mi ke e grandi.
|}

Ademas, tin casonan cu articulo defini no ta ser uza dilanti un sustantivo:
{|class="wikitable"
|+Casonan cual ta determina e ausencia di articulo defini
!
!Caso
!Ehempel
|-
!a
|Sustantivo ta referi na un persona of obheto di cua ta un so tin.
|Papa di Roma a bishita Antia Hulandes na aña 1991.
|-
!b
|Sustantivo ta referi na algo abstracto
|Miedo ta trece inseguridad.
|-
!c
|Sustantivo ta referi na likido.
|Esun cu yega prome ta bebe awa limpi.
|-
!d
|Sustantivo den sentido general
|Politica ta e arte pa yega na gobernacion
|-
!e
|Sustantivo generico
|Pampuna no ta pari calbas.
|-
!f
|Nomber propio
|Tur diabierna anochi Rancho Monte Blanco ta cancan di hende.
|}
Articulo den Papiamento no tin genero manera otro idioma, por ehempel Hulandes of Spaño. Spaño tin tres artikulo: el, la, y lo (por ehempel, el perro, la foto, la comida/ la casa, lo bueno/ lo contario). Ingles tambe ta un di e idiomanan ku no tin genero: the, a, y an. Sinembargo, tin algun caso cu ta uza articulo defini Spaño: la, al, y e articulo neutro: lo. 

 Lo mas importante ta pa bo ta responsabel den bida.
 La Reina ta na cabes di Reino Hulandes.
 Asina e yambo cuminsa herbe, mester lel'e al instante.
Ademas, lo por ser uza como parti di pronomber relativo (por ehempel, cual y ke):

 E casa semper ta haci locual su pareha ta desea.
 E sindicato a keda contento cu loke e director di e empresa a ofrece.

 Articulo indefini 
Tin dos caso den cual articulo indefini ta ser uza:
{| class="wikitable"
|+Casonan cu ta determina e uzo di articulo indefini
!
!Caso
!Ehempel
|-
!a
|Referi na un ser of cos no determina pa esnan comunicando.
|Melica a cumpra un nechi shimis na Coqueta Boutique.
|-
!b
|Expresa un calidad of caracteristica conoci di un sustantivo (por ehempel, persona, ciudad, of luga)
|Pa loke ta trafico, Buenos Aires ta birando poco poco un Paris.
|}

 Adhetivo  

E ta bisa algo di e sustantivo. E ta bini di Latin cu kemen adjectīvus, "cu ta agrega". E palabra cu ta duna mas informacion tocante di e sustantivo cu ta acompañ'e.

casi semper bo ta skirbi band'i e sustantivo.
Ehempel: E homber halto. => "halto" ta bisa algo di e sustantivo.

Ta skirbi e adhetivo segun e genero y e cantidad di sustantivo.

Ehempel:
 a. E cabei largo
 b. E muhe bunita
 c. E casnan bunita

 Adverbio 

Adverbio ta un palabra cu ta bisa algo di verbo, adhetivo, numeral, otro adverbio of di un frase completo. 
Adverbio tipicamente ta contesta e preguntanan manera: con?, na ki manera? ki dia? na unda? y di kico ta extende?.

 Adverbio -mente:   principalmente cu ta caba cu -mente (casualmente)

 Adverbio di lugar:       aki, aya, ey, esey, cerca, dilanti, patras, abou.

 Adverbio di tempo:       awe, ayera, pronto, semper, djey, prome, awo, nunca.

 Adverbio di modo:        bon, malo, pio, solamente, poco poco, apenas, lihe.

 Adverbio di cantidad:    mucho, poco, nada, algo, basta, hopi, mas.

 Adverbio di afirmacion:  si, tambe, claro, polaga, di mes, ma ta claro, sigur.

 Adverbio di negacion:    no, hamas, tampoco, ningun, ni sikiera, ni, nodo

 Adverbio di duda:        podise, talbes, por ta, kisas, dado momento, acaso.

 Numeral 

Numeral ta categorisa den numeral defini y numeral indefini. Cada un tin nan subcategoria:   

 Numeral defini ta indica un cantidad exacto y ta consisti:
 Numeral cardinal
 Numeral ordinal
 Fraccion
 Numeral multipel
 Numeral indefini ta indica un cantidad no exacto y ta consisti:
 Numeral cardinal 
 Numeral ordinal
 Numeral multipel

Numeral (in)defini ta aparece den dos forma:
 numeral simpel, por ehempel: Burico no ta trompica dos (numeral defini cardinal) biaha riba e mesun piedra. Esey kiermen cu un burico mester a dal den tur (numeral indefini cardinal) e piedranan riba e isla pa awoki.
 numeral componi, por ehempel: Mi frishider ta den laga bay. E ta na nobentinuebe (numeral defini cardinal). Esaki ta e di cinco (numeral defini ordinal) biahe cu esaki ta pasami.
{|class="wikitable"
|+Clasificacion y uzo di numeral defini y indefeni
!Numeral
!Defini
!Indefini
|-
!Cardinal
|
 un
 dos
 tres
  nuebe
  shen
  dies mil
|
hopi
varios
tur
diferente
|-
!Ordinal
|
 e di prome
 e di dos
 di tres
 di cuater
 di cinco
 di seis
|
 di tanto
 di tantisimo
 penultimo
 ultimo
|-
!Fraccion
|
 ⅝ cinco di ocho (parti)
 2⅔ dos y dos di tres (parti)
 ½ mita
|-
!Numeral multipel
|
dobel
tripel
cuadrupel
|multipel
|}

 Numeral defini 

 Numeral defini cardinal 
Numeral defini cardinal ta e cifranan di un te infinito, por ehempel:

 si dos man laba otro, tur dos ta keda limpi.
 Tin binticuater alumno den mi klas cu mester pasa examen.

Ta uza numeracion Romano pa indica number di por ehempel, capitulo, papa, of rey:

 Papa Juan Pablo XXII (bintitres)
 Rey Carlos V (cinco)
 Capitulo X (dies)

Pa indica cantidad aproxima por uza:

{| cellspacing="10" style="background-color:aliceblue;"
|- style="font-variant: small-caps; font-size:large;"
! articulo indefini || + || numeral defini || + || midi || + || n'ey
|}

Ehempel di cantidad aproxima:
 Nan tin un 5 meter di waya n'ey ainda.
 E ta pisa por lo menos un 200 kilo n'ey.
 E persona mester por tin un 80 aña n'ey.

 Numeral defini ordinal 
Numeral defini ordinal ta indica orden di grado of di secuencia. E structura di numeral defini cardinal ta lo siguiente:

{| cellspacing="10" style="background-color:aliceblue;"
|- style="font-variant: small-caps; font-size:large;"
! (e) || + || di|| + || cardinal 
|}
Ehempel di numeral defini ordinal:

 E ta (e) di diesshete den fila pa wak e show.
 Esaki ta (e) di cinuentitres partido di futbol cu e taa presencia.

E numeral defini ordinal prome ta e unico forma iregular. Normalmente no ta uza ''di''. Ehempel:

 Esaki ta e prome buki cu mi cumpra di e autor ey.

Den wega di baseball, enbes di uza prome, ta uza numeral defini ordinal Spaño, ora ta trata di base. Ehempel:

 El a logra yega primera (base) cu masha dificultad.

En bes di uza e numeral defini ordinal e di dos, sa uza esun Spaño segunda. Ehempel:

 Mi a cumpra un auto segunda mano.

 Pronomber 

E pronomber  ta defini en general, como e categoria gramatical cu por duna e posicion di e sustantivo.

Pronomber Personal
 Singular   => mi, bo, e
 Plural     => nos, boso, nan

Pronomber Posesivo
 Singular   => mi, bo, su
 Plural     => nos, boso, nan

Nota: "El a balia cu Ana". Aki nos por mira cu 'el' a haya un cambio di palabra, cu ta surgi door di custumber di papiamento y cu ta pa facilita pronuncacion, dus el ta pronomber.

Pronomber Enfatisacion 

E kiermen duna enfasis/ extra atencion.

 Singular   => ami, abo, -
 Plural     => anos, aboso/ abosonan/bosonan, anan.

Ehempel: "Ami si tawatin un hamber" (ta duna exageracion).

 Preposicion 

Preposicion ta manera: cu, den, di, riba, pa, banda di, tras di, transcurso di etc.

Tin tres sorto di preposicion:

 preposicion simpel
 preposicion componi
 expresion preposicional

Preposicion simpel => cerca, contra, cu, den, entre, na, pa, riba, te.

Preposicion componi => dilanti di, bou di, cerca di, dilanti di, door di.

Expresion preposicional => a causa di, a peticion di, cu cooperacion di, cortesia di.

Nota: como= no ta un preposicion. E palabra ta uni dos frase hunto. E ta un palabra di conhuncion.

Ehempel: 'Awe mi ta laat, como cu mi mester a desvia di mi auto'.

 Gerundio 
E ta bini di Latin Gerundam cu kemen "pa hiba". Gerundio ta un conhugacion di verbo, cu ta duna un accion, ma e no ta defini tempo, modo, number ni hende. 

Verbo cu ta caba cu a, e, y ta haya formacion di gerundio, ehempel: 

 caba  - cabando
 crece - creciendo
 bini  - biniendo

Ora tin un vocal dilanti di -iendo e ta bira -yendo, ehempel:

contrui   - contruyendo
contribui - contribuyendo 

Verbo monosilabico of verbo cu ta caba cu 'u' no ta haya gerundio, ehempel:

 wak   - wakiendo
 pupu  - pupiendo
 scop  - scopiendo
 verf  - verfiendo
 bedey - bedeyendo
 dal   - daliendo 
 snoei - snoeiendo

Pa e grupo di verbo aki nos por uza "bezig + ta + verbo" pa expresa cu e accion ta tumando lugar.
Ehempel:

 E ta bezig ta wak television.
 E ta bezig ta zorg pa su ruman.
 E ta bezig ta verf e cas.

Of simplemente, nos por bisa:

 E ta wak television.
 E ta zorg pa su ruman.
 E ta verf e cas.

 Plural 

 Plural ta expresa un cantidad di mas cu un (1).
 E palabra ta haya forma plural "nan"

E ta haya "nan" ora tin 'e' (articulo defini) y mi, bo, su, nos, boso, nan (pronomber posesivo) para dilanti e palabra.

Ehempel:

 Ana a cumpra e awacatinan.
 Buchi a verf mi bentanan.

E palabra ta haya "nan" ora tin un pronomber demonstrativo.
 e...aki
 e...aya
 e...ey

Ehempel:

 E blasnan aki ta kibra.
 E copinan ey ta bon.
 E matanan aya ta bunita.

Ora cu un palabra no ta specifica, e no ta haya "nan".

 Amanta ta bende pastechi.
 Carchi ta obtenibel na supermarket.

Ora cu e sustantivo tin un palabra cu ta indica numeral indefini su dilanti, e no ta haya e forma plural "nan".

 Hopi studiante a bay Hulanda.
 E cuashi a perde algun cabei.
 E saco ta yen di kiniki.

Ta uza forma plural "nan" ora ta trata di un grupo specifico.
Ehempel:

 Dama- y cabayeronan mi kier yama boso tur bonbini.
 Muchanan, boso pasa akibanda.

Nota: Na Papiamento nos no ta pluralisa cu -s (un di e excepcionnan: mil - miles, miyones, centenares)

Category:Papiamento
Category:Gramatika